Vi har fått glupske romvesener, spenstige kattejenter og magiske underbukser.
Alien Breed 2: Assault (Xbox 360 og PC).
Dette har vært en rekorduke på Xbox Live Arcade. Vi får hele fire nye spill til plattformen, og vi starter med Alien Breed 2: Assault. Dette er kapittel nummer to i den nye Alien Breed-serien, og som det første spillet er det snakk om et skytespill der du må navigere deg gjennom korridorene i et romskip fullstappet av mannevonde kryp fra det ytre rom. Handlingen sees ovenfra, og de fæle krypene angriper fra alle kanter. Spillet kom også ut til PC denne uken.
Så har vi Blade Kitten, et fargerikt actioneventyr som følger kattejenta Kit Ballard. På tross av både rosa hår og hale er hun livsfarlig, ikke minst takket være hennes unike svevende sverd. Hun må kjempe seg gjennom nitten fargerike nivåer fulle av fiender, plattformer og gåter, sammen med sin gode hjelper Skiffy. Spillet er også kommet til PS3 og PC denne uken.
DeathSpank: Thongs of Virtue (Xbox 360 og PS3).
Serious Sam HD: The Second Encounter (Xbox 360 og PC).
Om ikke fire store spill var nok, kan du også laste ned noen nye Game Room-spill denne uken (disse er, som vanlig, også ute på PC). Ukens utvalg er arkadespillet Galactic Warriors, Bowling og Plaque Attack for Atari 2600, samt Horse Racing for Intellevision.
Sonic Adventure (Xbox 360, PS3 og DreamCast).
Sky Fighter (PS3).
Det siste store PS3-spillet er Sky Fighter, som ser ut til å være inspirert av klassikere som Wings of Fury og Falcon Patrol. Her kontrollerer du et krigsfly i sideskrollende omgivelser, og må forsvare ditt land fra fiendens angrep. Her må du kjempe både mot andre fly og mot mål på bakken, ved hjelp av maskingevær, bomber og missiler. Spillet har også flerspillermodus, inkludert samarbeidsspill og luftkamp mellom spillerne.
Arcade Sports: Bowling & Air Hockey (PS3 og PSP).
Sist ut er et «minis»-spill for PS3 og PSP. Arcade Sports: Bowling & Air Hockey er, som navnet tilsier, et spill hvor du får spille bowling og air hockey. Vi loves pen 3D-grafikk, «menneskelige» datamotstandere, intuitive kontroller og flerspiller for to. PSP-eiere kan også laste ned hjernetrimmeren Zuma, spillsamlingen 101 Games Megamix og flyspillet Ace Combat: Joint Assault.
Sjekk PlayStation-bloggen for en liste over alt det nye innholdet på PSN.
Robox (Wii).
Det har vært litt roligere på Wii denne uken, men til gjengjeld ser ukens WiiWare-utgivelse svært lekker ut. I Robox spiller du en robot som må utforske en fremmed planet full av hemmeligheter. Oppdraget ditt starter imidlertid med en krasjlanding som fører til at du mister alle egenskapene dine, og dermed må du begynne med gjenvinne disse. Heldigvis har du en gjeng mikroskopiske vesener i robotkroppen din, og ved å kontrollere disse kan du reparere den.
Mystic Quest: Legend (Virtual Console).
Wii-eiere kan også laste ned et Virtual Console-spill denne uken, Mystic Quest. Dette er et SNES-rollespill fra Square (før de slo seg sammen med Enix), hvor du må finne magiske krystaller for å redde planeten din.
Hannibal: Rome and Carthage in the Second Punic War (PC).
Først må vi nevne at PC-eierne har fått to spill jeg allerede har skrevet om i Xbox 360-seksjonen. Dette er Alien Breed 2: Assault og Blade Kitten (Steam, GamersGate, Impulse).
Metal Brigade Tactics (PC).
Mer strategi (eller rettere sagt taktikk) får vi i Metal Brigade Tactics. I dette turbaserte spillet må du overvinne fienden ved hjelp av store kamproboter, og spillet skilter med en omfattende kampanje og rollespillelementer.
Baldur's Gate (PC).
Twisted Lands (PC).
Noen småspill til slutt. Faerie Solitaire er et historiebasert kabalspill hvor målet er å redde små feer i et magisk land. Snark Busters er et skjult objekt-spill der du må finne små, magiske vesener. World Riddles: Seven Wonders er et hjernetrimspill med ulike typer puslenøtter fra hele verden. Twisted Lands: Shadow Town er et skjult objekt-spill for voksne, med massevis av nøtter. Heroes of Kalevala er et «match 3»-spill basert på finsk mytologi. Hospital Haste er et spill der du må drive ditt eget sykehus.
Feign (web).
MooD: Waist-High in Hell er et skytespill hvor handlingen sees ovenfra, og du gjetter aldri hvor inspirasjonen er hentet fra.
Eventyrspillerne kan ta en titt på Snakes of Avalon, en halvsurrealistisk og blodig komedie som omhandler mord, kannibalisme og en tragisk kjærlighetshistorie mellom en mann og en fisk.
Ta også en titt på nettspillet Feign. Dette er et førstepersons labyrintspill, men ting er ikke helt som de ser ut.
Det var det for i dag. Sjekk forrige ukes artikkel for mer. Eller klikk på en tilfeldig YouTube-lenke (skulle likt å se spillutviklere bruke noe av den teknologien).